L-Għajn il-Kbira — Festa 2009 L-Għajn il-Kbira — Festa 2009 L-Istatwe ta' Sant'Ind'ija 100 sena magħna Din is-sena l-istatwa tal-patrun tagħna Sant'Indrija tagħlaq 100 sena mindu ġiet fostna għall-ewwel darba. Sant'Indrija, il- patrun tas-sajjieda hu għall-qalb ħafna tal- Fontanin. Meta s-sajjieda Fontanin. bdew jaħdmu u jibnu l-knisja tagħna, mill-ewwel kellhom ix-xewqa li l-knisja l-ġdida tkun iddedikata lill-patrun tagħhom. Perd nafu li ftit wara, dawn il-benefatturi kellhom ibaxxu rashom għar-rieda tal-Isqof ta' dak iż-żmien. Meta Mons. Ġużeppi Grima u Mons. Alfons Marija Hili kienu qed iħabirku biex tinbena l-knisja tagħna bil-għajnuna tas- sajjieda, il-Knisja Kattolika kienet qiegħda tifraħ bil-Ġublew tad-Deheb Episkopali tal-Papa Ljun XIII (71903). Mons. Giovanni Marija Camilleri, Isqof t'Għawdex (li kien ta l-permess li l-knisja tinbena), ried li tiġi iddedikata lill-Qalb Imqaddsa ta' Ġesu. Huwa kien xtaq li din l-istess knisja tkun tempju Nazzjonali biex ifakkar dan il-Ġublew u fetaħ arborall biex l-Għawdxin kif ukoll il-Maltin jikkontribwixxu għall-bini tal-knisja. Mons. Franġsik Borġ (11988) u xi qassisin oħra mill- Fontana jagħtu din ir-raġuni l-għaliex il-knisja bdiet tissajjaħ 'Santwarju Nazzjonali tal-Qalb Imqaddsa ta' Ġesu'. L-għotjiet ta' flus bdew deħlin. Kellha tkun sinjura minn tas-Sliema, Vincenza Paci li kienet ħarġet il-flus biex setgħet inħadmet din l-istatwa ta' Sant'Indrija. — L-istatwarju li kien għamel din l-opra tant għażiża, kien Karlu Mallia minn Ħal Qormi, imlaqqam 'il-Lhudi'. Karlu Mallia (1880- 1930) għalkemm mhux magħruf ħafna għandu xogħol ta' min ifaħħru. Kien ħadem għal xi żmien ma' Karlu Darmanin, statwarju magħruf, u wara mewtu, Mallia xtara bosta forom mingħand il-werrieta tiegħu. Mallia kien iħobb jaħdem statwi ta' bixra lhudija. Hu ken jixtieghom bil-fattizzi ta' żmien Ġesu. Din kienet ir-raġuni l-għaliex Karlu Mallia baqa' magħruf bħala ''il-Lhudi'. Il-festa ta' Sant'Indrija taħbat fit-30 ta' Novembru u bdiet tiġi ċelebrata bil-pompa. Fit-8 ta' Ottubru, 1906 twaqqfet il-Fratellanza ta' Sant'Indrija li kellha tibda tieħu ħsieb l-organizazzjoni tal-festa. L-istatwa l-ġdida nħarġet għall-ewwel darba f'Novembru ta' 1909, Dan l-avveniment importanti jinsab imniżżel fir-rivista 'Id-Devot ta' Marija' ta' Jannar 1910, fejn fl-aħbarijiet tax-xahrejn ta' qabel hemm referenza għall- festa, fejn kienu saru paniġierku kif ukoll purċissjoni bl-istatwa ta' Sant'Indrija. Skont it-tradizzjoni, is-sajjieda Fontanin komplew jagħtu porzjon mid-dħul tagħhom għal din il-festa. Tajjeb li nsemmu li d-devozzjoni lejn Sant'Indrija ma waqfitx hawn. Fl-1910, il-knisja rċiviet b'donazzjoni mill-parroċċa ta' Għajnsielem il-kwadru tas- Sejħa ta' Sant'Indrija tal-pittur Michele Busuttil (madwar is-sena 1820). Ix-xogħol u l-proġetti minn nies dedikati ma waqfux. Fil-parrokat ta' Dun Mikiel Grech, l-istatwa ta' Sant'Indrija ġiet indurata bid-deheb u din kompliet tagħtiha dehra isbaħ u iktar effettiva. Il-Patrun tagħna Sant'Indrija għandu tabilħaqq ikun meqjum bl-ogħla ġieħ li jixraqlu. Jalla nkomplu fix-xahar ta' Novembru meta taħbat il-festa tiegħu, nagħtuh tislima sinċiera u dinjituża kif għamlu missirijietna. It-Triq ta' l-Għajn, Gozo 2001. BEZZINA J., Fontana u Ġrajjietha, Victoria 1986. BONNICI-CALI' R., Karlu Mallia, fil-Leħen is-Sewwa (2 t'Awissu 1980). Id-Devot ta' Marija (Jannar 1910), 14. Mons. Rużar Ġ. Borġ; Toni Farrugia; Librerija Pubblika ta' Għawdex. Karlu Mallia, l-istatwarju ta l-Istatwa ta' Sant'Indrija